**ELŐTERJESZTÉS**

**Szombathely Megyei Jogú Város Közgyűlése**

**Kulturális, Oktatási és Civil Bizottsága 2020. október 27-i ülésére**

**Javaslat pályázat benyújtásához történő hozzájárulásra**

Az AGORA Szombathelyi Kulturális Központ (a továbbiakban: AGORA) Szombathely Megyei Jogú Város Önkormányzatának hozzájárulását kérte ahhoz, hogy az intézmény részt vehessen az Emberi Erőforrások Minisztériuma, valamint a Petőfi Irodalmi Múzeum „Zenei produkciók létrehozásának és infrastrukturális fejlesztésének támogatása "A" komponens: 500 fő befogadóképesség feletti könnyűzenei koncerthelyszín (létesítmény-üzemeltetési és fejlesztési) pályázat” című, ZPT-A-2020 kódszámú pályázatán, , amely az alábbi tételeket tartalmazza:

* projektmenedzsment költsége;
* személyi költségek (világosító és hangtechnikus; vagyonvédelmi és jegykezelői kiadások; színpadtechnika karbantartása);
* szoftverfejlesztés;
* vonalkódolvasó telefon (4 db);
* állványos kézfertőtlenítő (6 db);
* kordon (20 db);
* ipari ózongenerátor (2 db);
* Asus ZenBook (2 db);
* súroló automata (2 db)

A pályázat önerőt nem igényel, de szükséges a fenntartó arra vonatkozó nyilatkozata, hogy hozzájárul a pályázat benyújtásához, annak végrehajtásához és a támogatási időszak során megvalósuló infrastrukturális fejlesztések támogatott általi aktiválásához. Nyilatkozik továbbá arról, hogy a szóban forgó létesítmény a kötelező 3 év fenntartási időszakban a fejlesztés céljára rendelkezésre áll. A pályázat benyújtási határideje: 2020.október 15. napja. Tekintettel arra, hogy a pályázat benyújtási határideje (2020. október 15. napja) a két közgyűlés közötti időszakra esett, Szombathely Megyei Jogú Város polgármestere Szombathely Megyei Jogú Város Önkormányzata Közgyűlésének az önkormányzat 2020. évi költségvetéséről szóló 4/2020. (III.5.) önkormányzati rendelete 13.§ (2) bekezdése alapján a fentiekre vonatkozó engedélyt az AGORA részére 2020. október 14. napján megadta.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2020. október „ ”**

**/: Horváth Soma :/**

**HATÁROZATI JAVASLAT**

**………/2020. (X.27.) KOCB sz. határozat**

A Bizottság a „Javaslat pályázat benyújtásához történő hozzájárulásra” c. előterjesztést megtárgyalta, és javasolja a Közgyűlésnek, hogy értsen egyet az AGORA Szombathelyi Kulturális Központnak az Emberi Erőforrások Minisztériuma, valamint a Petőfi Irodalmi Múzeum „Zenei produkciók létrehozásának és infrastrukturális fejlesztésének támogatása "A" komponens: 500 fő befogadóképesség feletti könnyűzenei koncerthelyszín (létesítmény-üzemeltetési és fejlesztési) pályázat” című, ZPT-A-2020 kódszámú pályázaton

történő részvételével, az abban foglalt feltételekkel.

**Felelős:**  Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Attila alpolgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Horváth Zoltán, az AGORA Szombathelyi Kulturális Központ igazgatója)

**Határidő:** 2020.október 29.